10/02/2022 | Administración LocalMunicipal
Cambre
Convocatoria do concurso de disfraces, comparsas e carrozas do Entroido en Cambre 2022

ANUNCIO CONVOCATORIA DO CONCURSO DE DISFRACES, COMPARSAS E CARROZAS DO ENTROIDO EN CAMBRE 2022 A Corporación municipal en Pleno, en sesión ordinaria de data 27/01/2022, aprobou, con carácter inicial, as bases do Concurso de disfraces, comparsas e carrozas do Entroido en Cambre 2022. A continuación, transcríbese integramente o texto das citadas bases, así como os modelos normalizados de inscrición e datos fiscais: “BASES DA CONVOCATORIA DO CONCURSO DE DISFRACES, COMPARSAS E CARROZAS DO ENTROIDO EN CAMBRE 2022 A finalidade deste concurso é estimular e fomentar a participación veciñal nunha festa popular e tradicional como o Entroido. A celebración deste concurso adaptarase ás medidas sanitarias vixentes na data de celebración, sábado 5 de marzo de 2022, e estará supeditada ás recomendacións e pautas derivadas da situación da pandemia nese momento.1. MODALIDADE DE DISFRACES.1.1. Nesta modalidade hai dúas categorías: infantil (menos de 12 anos) e xeral (a partir de 12 anos), na que se poderá concursar de forma individual ou en grupo. No caso dos grupos, para participar nunha categoría ou noutra, terase en conta a idade da maioría das persoas participantes.1.2. Non se permitirá subir ao escenario aqueles complementos dos disfraces que superen un metro cadrado.2. MODALIDADE DE COMPARSAS.2.1. Poderán participar as comparsas previamente inscritas, compostas por un mínimo de seis persoas con disfraces que teñan relación entre si, e que participen no desfile ata o Campo da Feira. No escenario e ante o xurado poderán realizar un pequeno espectáculo (interpretación musical, coreográfica, escenificación.) de 3 a 4 minutos. Poderán traer un CD ou un pendrive coa música de acompañamento para a súa interpretación; este CD facilitaráselle á organización uns minutos antes da actuación ou cando se lles requira. Deberán achegar xunto coa inscrición un documento coas indicacións para o técnico de son.2.2. As comparsas do municipio terán unha gratificación individual por participar por un importe de 100,00 €, sempre que o número delas non supere o total de 5. No suposto de que se supere, repartiríase proporcionalmente a cantidade total presupostada entre elas. Considérase comparsa do municipio a composta na súa maioría por persoas empadroadas neste concello.3. MODALIDADE DE CARROZAS.3.1. Poderán participar todas as carrozas compostas por seis ou máis compoñentes, inscritas previamente, presentes no punto de saída e que participen no desfile ata o Campo da Feira.3.2. Enténdese como carroza calquera estrutura remolcada por vehículo motorizado ou construída sobre el, cunha decoración especial e cunha elaboración debidamente coidada, cun mínimo de 2 rodas e con capacidade mínima para 4 persoas, e sempre que o xurado a cualifique coma tal. A altura máxima será de 4,20 m. No caso de que se supere a altura os elementos deben ser desmontables.3.3. As carrozas asistentes do municipio terán unha gratificación individual por participar por importe de 300 €. No suposto de que o número destas supere o total de 15, repartiríase proporcionalmente a cantidade total prevista entre elas. Para que unha carroza sexa considerada do municipio, deberá estar composta na súa maioría por persoas empadroadas neste concello.3.4. Aqueles participantes na modalidade de carroza con dereito a gratificación que tamén se presenten como comparsa, só poderán percibir a gratificación para carrozas.4. INSCRICIÓN PARA DISFRACES, COMPARSAS E CARROZAS.4.1. O período de inscrición comezará ao dia seguinte a publicación do extracto da convocatoria no Boletin oficial da provincia e rematará o 28 de febreiro de 2022.4.2. A inscrición formalizarase mediante a presentación da solicitude en calquera das oficinas de Rexistro Municipais ou na sede electrónica (sede. cambre. es), sen prexuízo do disposto no art.16.4 da Lei 39/2015, de 1 de outubro, do Procedemento Administrativo Común das Administracións Públicas. Para estes efectos, a data de inscrición a considerar será a de entrada no Rexistro do Concello de Cambre.5. PREMIOS.5.1. Os premios a outorgar serán os seguintes: 5.2. O xurado poderá declarar deserto calquera deles.5.3. No mesmo acto e publicamente darase a coñecer a decisión do xurado e entregarase un xustificante do premio.6. PAGO DOS PREMIOS.6.1. O pagamento dos premios/gratificacións realizarase mediante transferencia bancaria. Aplicaránse as retencións fiscais oportunas, segundo a lexislación vixente, ao titular da conta bancaria asociada ao premio.6.2. Para o pago dos premios e/ou gratificacións é necesaria a presentación no rexistro de entrada da seguinte documentación: a) Ficha do formulario de datos fiscais debidamente cumprimentada. b) Fotocopia do NIF do premiado, ou do seu representante legal, no seu caso, e a de dous representantes no suposto de grupo. c) No caso das asociacións deberán aportar o CIF e certificado do num IBAN da conta bancaria da propia asociación. d) Nos demais casos, certificado da conta bancaria asociada ao premio/gratificación, na que conste o titular da conta, ben do premiado, do seu representante legal ou dun dos dous representantes no suposto de grupo.6.3. A presentación desta documentación implica a autorización ao Concello para obter datos sobre o cumprimento das súas obrigas tributarias. Con carácter previo ao pagamento, comprobarase de oficio que os premiados están ao corrente das súas obrigas tributarias coa AEAT, co Concello e coa Seguridade Social. De incumprirse esta condición non se poderá recibir o premio.6.4. A data límite para entregar a documentación é o 31 de marzo de 2022. A non presentación da documentación en prazo ocasionará a perda do dereito á percepción do premio e/ou gratificación.6.5. Coa transferencia entenderase aboado o premio correspondente.7. ASPECTOS XERAIS.7.1. A organización establecerá a orde no desfile e a orde de actuación, no caso das comparsas e disfraces. As carrozas serán ubicadas no Campo da Feira e nas súas inmediacións durante a celebración da festa. As decisións tomaranse atendendo a criterios de seguridade.7.2. A organización poderá descualificar aquelas propostas que se consideren vexatorias, especialmente para as minorías étnicas, as persoas con discapacidade, etc.7.3. Non se autoriza a participación de animais como acompañantes.8. XURADO.8.1. O xurado estará composto por tres persoas invitadas e de recoñecido prestixio, alleas á organización dos actos, presidido polo concelleiro da Área de Cultura, Deportes e Xuventude ou pola persoa na que delegue, con voz pero sen voto, e actuará como secretario/a un/unha funcionario/a do Concello.8.2. A participación no concurso do Entroido 2022 en Cambre implica o coñecemento e aceptación destas bases. Calquera circunstancia non prevista será resolta pola organización ou o xurado, segundo corresponda, sendo a súa decisión inapelable.9. CRITERIOS DO XURADO.9.1. O xurado valorará os seguintes aspectos: a) A orixinalidade, estética, creatividade e traballo na elaboración dos disfraces, comparsas e carrozas. b) A utilización de materiais de refugallo. c) A inspiración en fontes culturais (escritores, pintores, científicos…) para a temática das carrozas, comparsas e disfraces. d) A posta en escea, animación musical, a capacidade de interacción co público e a mobilización das masas, a sátira e a crítica social. e) A conservación do Entroido tradicional. f) O uso do galego, tanto oral como escrito. g) O xurado poderá non valorar propostas semellantes ás recreacións históricas celebradas no municipio.9.2. O xurado outogará un só premio por agrupación, aínda que participen en varias modalidades.“ Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presente ningunha reclamación ou suxestión, entenderanse definitivamente aprobadas as bases do Concurso de disfraces, comparsas e carrozas do Entroido en Cambre 2022, o que se publicará no Boletín Oficial da Provincia, de conformidade co establecido no artigo 70.2 da LRBRL. Cambre, 9 de febreiro de 2022. O concelleiro delegado de Cultura, Deportes e Xuventude P. D. (R. A. núm.1323/2019, do 1 de xullo) Daniel Mallo Castro